อยากรู้ คุณสมบัติและผลข้างเคียงของ ไฮโดรฟลูเมตไทอะไซด์
ไฮโดรฟลูเมตไทอะไซด์ (Hydroflumethiazide) ไฮโดรฟลูเมตไทอะไซด์มีสรรพคุณคุณสมบัติอย่างไร ไฮโดรฟลูเมตไทอะไซด์มีกลไกการออกฤทธิ์อย่างไร ไฮโดรฟลูเมตไทอะไซด์มีรูปแบบการจัดจำหน่ายอย่างไร ไฮโดรฟลูเมตไทอะไซด์มีขนาดรับประทานอย่างไร เมื่อมีการสั่งยา ควรแจ้งแพทย์พยาบาล และเภสัชกรอย่างไร หากลืมรับประทานยาควรทำอย่างไร ไฮโดรฟลูเมตไทอะไซด์มีผลไม่พึงประสงค์อย่างไร มีข้อควรระวังการใช้ไฮโดรฟลูเมตไทอะไซด์อย่างไร ไฮโดรฟลูเมตไทอะไซด์มีปฏิกิริยาระหว่างยากับยาตัวอื่นอย่างไร ควรเก็บรักษาไฮโดรฟลูเมตไทอะไซด์อย่างไร ไฮโดรฟลูเมตไทอะไซด์มีชื่ออื่นอีกไหมผลิตจากบริษัทอะไรบ้าง ยารักษาโรค (Pharmaceutical drug) ข้อปฏิบัติพื้นฐานในการใช้ยาทุกชนิด ยาขับปัสสาวะ (Diuretics Drugs) ความดันโลหิตสูง (Hypertension) ภาวะหัวใจล้มเหลว ภาวะหัวใจวาย (Heart failure) โรคไต (Kidney disease) คอร์ติโคสเตียรอยด์ (Corticosteroids) โรคแอดดิสัน (Addison disease) ยาไฮโดรฟลูเมตไทอะไซด์ (Hydroflumethiazide) เป็นยาขับปัสสาวะกลุ่มไทอะไซด์ (Thiazide) ทางคลินิกใช้เป็นยาลดอาการบวมน้ำของร่างกายอันเกิดจากสาเหตุต่างๆ เช่น มีภาวะหัวใจล้มเหลว ป่วยเป็นโรคตับแข็ง หรือได้รับผลข้างเคียงจากการใช้ตัวยา กลุ่ม (Corticosteroid) หรือการใช้ฮอร์โมน Estrogen นอกจากนี้ยาไฮโดรฟลูเมตไทอะไซด์ยังสามารถนำมาใช้บำบัดโรคความดันโลหิตสูง ทางการแพทย์พบว่าการปล่อยให้เกิดความดันโลหิตสูงต่อเนื่องเป็นเวลานาน จะทำให้อวัยวะระบบหัวใจและหลอดเลือดทำงานหนักจนก่อให้เกิด ภาวะเส้นเลือดฝอยในสมองเสียหาย มีภาวะหัวใจล้มเหลว เกิดความเสียหายที่ไตและเป็นที่มาของภาวะไตวาย กลไกการออกฤทธิ์ของยาไฮโดรฟลูเมตไทอะไซด์ก็คล้ายกับยาไทอะไซด์ตัวอื่นๆ คือ การผลักดันให้น้ำออกจากร่างกายโดยผ่านไปกับปัสสาวะ และในขณะเดียวกันตัวยาก็ยับยั้งการดูดสารอิเล็กโทรไลต์Electrolyteต่างๆกลับเข้าสู่ร่างกาย รูปแบบเภสัชภัณฑ์ของยาไฮโดรฟลูเมตไทอะไซด์เป็นแบบรับประทาน ตัวยามีการดูดซึมได้ดีจากระบบทางเดินอาหาร หลังรับประทานยาไม่เกิน 2 ชั่วโมง ยาไฮโดรฟลูเมตไทอะไซด์ก็จะเริ่มออกฤทธิ์ ระยะเวลาของการออกฤทธิ์อยู่ได้นานประมาณ 24 ชั่วโมง และร่างกายสามารถกำจัดยานี้ทิ้งโดยผ่านไปกับน้ำปัสสาวะ ในปัจจุบัน ยังไม่พบเห็นการใช้ยานี้ในประเทศไทย แต่ในต่างประเทศเราอาจจะพบเห็นยาไฮโดรฟลูเมตไทอะไซด์ ภายใต้ยาชื่อการค้าว่า Saluron และ Diucardin ไฮโดรฟลูเมตไทอะไซด์มีสรรพคุณคุณสมบัติอย่างไร ยาไฮโดรฟลูเมตไทอะไซด์มีสรรพคุณข้อบ่งใช้ เช่น รักษาโรคความดันโลหิตสูง ลดอาการบวมน้ำของร่างกาย ไฮโดรฟลูเมตไทอะไซด์มีกลไกการออกฤทธิ์อย่างไร ยาไฮโดรฟลูเมตไทอะไซด์ จะออกฤทธิ์ที่ไต โดยตัวยาจะเร่งการขับออกของน้ำและ สารอิเล็กโทรไลต์Electrolyteต่างๆผ่านทิ้งไปกับปัสสาวะ ส่งผลบรรเทาอาการบวมน้ำและทำให้ความดันโลหิตลดลงได้ตามสรรพคุณ ไฮโดรฟลูเมตไทอะไซด์มีรูปแบบการจัดจำหน่ายอย่างไร ยาไฮโดรฟลูเมตไทอะไซด์มีรูปแบบการจัดจำหน่าย เช่น ยาเม็ดชนิดรับประทาน ที่ประกอบด้วย Hydroflumethiazide ขนาด 50 มิลลิกรัมเม็ด ไฮโดรฟลูเมตไทอะไซด์มีขนาดรับประทานอย่างไร ยาไฮโดรฟลูเมตไทอะไซด์มีขนาดรับประทาน เช่น ก. สำหรับลดอาการบวมน้ำของร่างกาย ผู้ใหญ่ รับประทานยาวันละ 50–100 มิลลิกรัม โดยแบ่งการรับประทานเป็น 1-2 ครั้ง จากนั้นแพทย์อาจปรับลดขนาดรับประทานเป็น 25–50 มิลลิกรัม วัน-เว้น-วัน หรือเป็นไปตามคำสั่งแพทย์ ขนาดรับประทานสูงสุดไม่เกิน 200 มิลลิกรัมวัน ข. สำหรับรักษาโรคความดันโลหิตสูง ผู้ใหญ่ รับประทานยาเริ่มต้นที่ 12.5 มิลลิกรัมวัน ขนาดรับประทานที่ใช้คงระดับการรักษาอยู่ที่ 25–50 มิลลิกรัมวัน แพทย์อาจใช้ยานี้เพียงลำพัง หรือใช้ร่วมกับยาลดความดันโลหิตสูงตัวอื่น โดยอยู่ภายใต้การควบคุมของแพทย์ เด็ก รับประทานยาวันละ 1 มิลลิกรัมน้ำหนักตัว 1 กิโลกรัม แพทย์อาจปรับลดขนาดรับประทานให้เหมาะสมมากยิ่งขึ้น อนึ่ง ยานี้สามารถรับประทานพร้อมอาหารได้ หมายเหตุ ขนาดยาและระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมยาไฮโดรฟลูเมตไทอะไซด์ ผู้ป่วยควรแจ้งแพทย์พยาบาล และเภสัชกร ดังนี้ เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัด หายใจขัดหายใจลำบาก มีโรคประจำตัวต่างๆ เช่น โรคไต โรคตับ ขับปัสสาวะไม่ออก รวมทั้งกำลังกินยาใช้ยาอะไรอยู่ เพราะยาไฮโดรฟลูเมตไทอะไซด์อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาไฮโดรฟลูเมตไทอะไซด์ สามารถรับประทานเมื่อนึกขึ้นได้ ถ้าเวลาใกล้เคียงกับ การรับประทานยาในมื้อถัดไป ไม่จำเป็นต้องเพิ่มปริมาณยาเป็น 2เท่า ให้รับประทานยาที่ขนาดปกติ อนึ่ง ผู้ป่วยสามารถขอคำแนะนำจาก แพทย์เภสัชกร ล่วงหน้าว่า ในกรณีลืมรับประทานยาควรปฏิบัติตัวอย่างไร เพื่อประสิทธิผลของการรักษาควรรับประทานยาตรงเวลา ไฮโดรฟลูเมตไทอะไซด์มีผลไม่พึงประสงค์อย่างไร ยาไฮโดรฟลูเมตไทอะไซด์ สามารถก่อให้เกิดผลไม่พึงประสงค์จากยา ผลข้างเคียงอาการข้างเคียง ต่อระบบอวัยวะต่างๆของร่างกาย ดังนี้ เช่น ผลต่อระบบทางเดินอาหาร เช่น ปากแห้ง กระหายน้ำ เบื่ออาหาร คลื่นไส้ อาเจียน ท้องเสียหรือไม่ก็ท้องผูก ตับอ่อนอักเสบ รู้สึกไม่สบายในช่องท้อง ผลต่อระบบประสาท เช่น ปวดศีรษะ วิงเวียน มีอาการชัก ผลต่อกล้ามเนื้อ เช่น ปวดกล้ามเนื้อ เป็นตะคริว มีอาการกล้ามเนื้อหดเกร็งตัว ผลต่อระบบทางเดินปัสสาวะ เช่น มีน้ำตาลในปัสสาวะ ผลต่อระบบการเผาผลาญพลังงานของร่างกาย เช่น เสียสมดุลของอิเล็กโทรไลต์ น้ำตาลในเลือดสูง มีภาวะเก๊าต์คุกคาม ผลต่อตับ เช่น เกิดอาการ ตัวเหลือง มีภาวะดีซ่าน ผลต่อระบบหัวใจและหลอดเลือด เช่น ความดันโลหิตต่ำ ผลต่อตา เช่น เห็นภาพต่างๆมีสีเหลือง ผลต่อระบบเลือด เช่น เกิดภาวะเม็ดเลือดขาวต่ำ เกล็ดเลือดต่ำ มีภาวะโลหิตจาง ผลต่อผิวหนัง เช่น มีอาการผื่นคัน ลมพิษ อนึ่ง กรณีรับประทานยานี้เกินขนาด จะเกิด ภาวะกดการหายใจ ระบบการทำงานของหัวใจผิดปกติ หากพบอาการดังกล่าว ต้องรีบส่งผู้ป่วยไปโรงพยาบาลโดยเร็ว มีข้อควรระวังการใช้ไฮโดรฟลูเมตไทอะไซด์อย่างไร มีข้อควรระวังการใช้ไฮโดรฟลูเมตไทอะไซด์ เช่น ห้ามใช้กับผู้ที่แพ้ยานี้ ห้ามใช้ยานี้กับ สตรีมีครรภ์ สตรีในภาวะให้นมบุตร รวมถึงเด็ก และคนชรา โดยไม่มีคำสั่งจากแพทย์ ห้ามใช้ยานี้กับผู้ป่วย โรคไต โรคตับ ที่อยู่ในระยะรุนแรง ห้ามใช้ยานี้กับผู้ที่มีระดับเกลือแคลเซียมในเลือดสูง ห้ามใช้ยานี้กับผู้ป่วยอาการ Addisons disease ห้ามปรับขนาดรับประทานยาด้วยตนเอง ห้ามใช้ยาที่มีสภาพเปลี่ยนแปลงไปจากเดิม เช่น เม็ดยาแตกหัก ระวังการใช้ยานี้กับผู้ป่วยด้วย โรคตับแข็ง โรคเก๊าต์ โรคเบาหวาน หากมีอาการแพ้ยานี้ ต้องหยุดการใช้ยาทันที แล้วรีบมาพบแพทย์มาโรงพยาบาล กรณีที่ใช้ยานี้ไปสักระยะแล้วอาการไม่ดีขึ้น ควรรีบกลับมาพบแพทย์มาโรงพยาบาลเพื่อแทย์พิจารณาปรับแนวทางการรักษา ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยาที่รวมถึง ยาแผนปัจจุบันทุกชนิด รวมยาไฮโดรฟลูเมตไทอะไซด์ด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆเพราะยามีทั้งให้คุณและให้โทษ ดังนั้นเมื่อมีการใช้ยาทุกครั้ง ควรต้องปฏิบัติตาม ข้อปฏิบัติพื้นฐานในการใช้ยาทุกชนิด อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอ ไฮโดรฟลูเมตไทอะไซด์มีปฏิกิริยาระหว่างยากับยาตัวอื่นอย่างไร ยาไฮโดรฟลูเมตไทอะไซด์ มีปฏิกิริยาระหว่างยากับยาตัวอื่น เช่น การใช้ยาไฮโดรฟลูเมตไทอะไซด์ ร่วมกับยาAmiodarone จะส่งผลให้ได้รับอาการข้างเคียงจากการใช้ยาทั้งสองอย่างรุนแรง หากไม่มีความจำเป็นใดๆควรหลีกเลี่ยงการใช้ยาร่วมกัน ห้ามใช้ยาไฮโดรฟลูเมตไทอะไซด์ ร่วมกับยาBarbital ด้วยเสี่ยงต่อภาวะความดันโลหิตต่ำอย่างรุนแรงตามมา ห้ามใช้ยาไฮโดรฟลูเมตไทอะไซด์ ร่วมกับยาAbacavir ด้วยจะทำให้ร่างกายขับยาAbacavir ออกจากร่างกายมากขึ้น จนเป็นผลให้ประสิทธิภาพในการรักษาของยาAbacavirด้อยลง ห้ามใช้ยาไฮโดรฟลูเมตไทอะไซด์ ร่วมกับยาAllopurinol ด้วยก่อให้เกิดความเสี่ยงที่จะกระตุ้นร่างกายให้มีอาการแพ้ยา Allopurinol มากยิ่งขึ้น ควรเก็บรักษาไฮโดรฟลูเมตไทอะไซด์อย่างไร ควรเก็บรักษาไฮโดรฟลูเมตไทอะไซด์ เช่น เก็บยาภายใต้อุณหภูมิห้องที่เย็น ห้ามเก็บยาในช่องแช่แข็งตู้เย็น เก็บในภาชนะที่ปิดมิดชิด พ้นแสงแสงแดด ความร้อนและความชื้น เก็บยาให้พ้นมือเด็กและสัตว์เลี้ยง ไม่เก็บยาในห้องน้ำหรือในรถยนต์ ไม่เก็บยาที่หมดอายุ ไม่ทิ้งทำลายยาลงในแม่น้ำหรือคูคลองตามธรรมชาติ ไฮโดรฟลูเมตไทอะไซด์มีชื่ออื่นอีกไหม ผลิตจากบริษัทอะไรบ้าง ยาไฮโดรฟลูเมตไทอะไซด์ มียาชื่อการค้า และบริษัทผู้ผลิตผู้จำหน่าย เช่น ชื่อการค้า บริษัทผู้ผลิต Diucardin ดิยูคาร์ดิน Wyeth  

​
ไฮโดรฟลูเมตไทอะไซด์ เป็นยาเม็ด เป็นยาขับปัสสาวะกลุ่มไทอะไซด์ ใช้เป็นยา รักษาโรคความดันโลหิตสูง ลดอาการบวมน้ำของร่างกาย ตัวยาจะออกฤทธิ์ที่ไต โดยตัวยาจะเร่งการขับออกของน้ำและ สารอิเล็กโทรไลต์ บรรเทาอาการบวมน้ำและทำให้ความดันโลหิตลดลงได้ ก่อนรับยาควรแจ้งเรื่องประวัติการแพ้ยา โรคประจำตัวให้แพทย์รู้
-ผลข้างเคียงของการใช้ ไฮโดรฟลูเมตไทอะไซด์ คือ ปากแห้ง กระหายน้ำ เบื่ออาหาร วิงเวียน มีอาการชัก น้ำตาลในเลือดสูง ความดันโลหิตต่ำ  มีอาการผื่นคัน
-ข้อควรระวังในการใช้ยา ห้ามใช้ยานี้กับ สตรีมีครรภ์ สตรีในภาวะให้นมบุตร ไม่ใช้ยากับผู้ป่วยโรคตับ โรคไต หากยาเปลี่ยนสีควรหยุดใช้ทันที ถ้ามีอาการแพ้ยาควรรีบหาแพทย์โดยด่วน
-วิธีเก็บรักษายา  ไฮโดรฟลูเมตไทอะไซด์ ควรเก็บภายใต้อุณหภูมิห้องที่เย็น เก็บในภาชนะที่ปิดมิดชิด ไม่โดนแสงแดด เก็บให้พ้นมือเด็กและสัตว์เลี้ยง ไม่เก็บยาที่หมดอายุ
17.เภสัชวิทยา Pharmacology